Dalyviams
2025-09-19
DĖL ATSAKYMO Į PAKLAUSIMĄ

AB „Kelių priežiūra” (toliau – Perkančioji organizacija), CVP IS priemonėmis vykdo konkursą (PU-13975/25) [ITP25] Bitumo talpykla”, pirkimo Nr. 4342224 (toliau – Pirkimas).
Informuojame, kad buvo gautas dalyvio paklausimas ir perkančioji organizacija teikia šį atsakymą:
	1. Tiekėjo klausimas/prašymas (kalba netaisyta):
Prašau patikslinti:
1. Kokia informacija apie bitumo talpyklos ir medžiagos joje parametrus reikalinga jūsų valdymo sistemai?
2. Kokia programinė įranga ar gamyklos valdymo sistema (jos versija) yra naudojama?
3. Ar turėsime jūsų IT specialistų pagalbą (jei prireiks) integruojant naują talpyklą?


	Atsakymas:

1. Valdymo sistemai reikalingi būsenos signalai, jų perdavimo protokolai ir visa įrangos valdymo logika, kuri apibrėžia, kaip šie parametrai turi būti interpretuojami ir naudojami procese. Patys duomenys (parametrai) turi būti struktūruoti ir susieti pagal labai specifinę valdymo sistemos logiką. Kiekvienas signalas iš talpyklos (pvz., "Lygio daviklio PV reikšmė") turi būti priskirtas konkrečiam adresui arba kintamajam valdymo sistemoje. Šį žemėlapį gali sudaryti tik asmuo, turintis administravimo teises ir žinias apie sistemos architektūrą. Kadangi mūsų šiuo metu turima AMMANN AS1 valdymo sistema yra uždara (closed-source) ir saugoma autorių teisių, ši informacija yra žinoma tik jos gamintojui – AMMANN. Mes, kaip operatoriai, neturime prieigos prie šios techninės specifikacijos, išskyrus vienintelį mums žinomą reikalavimą: norima bitumo talpykla turi turėti Įvesties/išvesties magistralinį Pheonix Contact modulį, palaikantį Profinet duomenų perdavimo standartą.

2. Naudojama programinė įranga yra specializuota AMMANN AS1 gamyklos valdymo sistema. Dėl minėtų priežasčių (autorinių teisių ir sistemos uždarumo) detalės yra konfidenciali informacija, prieinama tik AMMANN inžinieriams. Atkreipiame dėmesį, kad Techninės specifikacijos 1 priedo 35 punkte numatyta, kad Tiekėjas turi užtikrinti visišką naujos talpyklos elementų funkcinį valdymą per esamą AS1 sistemą arba pakeisti visą gamyklos valdymo sistemą, kuri būtų suderinta su buvusia ir naujai pastatyta bitumo talpykla ir visa kita gamyklos įranga; 37 punkte numatyta, kad po paleidimo naujos talpyklos valdymas turi būtų pilnai integruotas į bendrą gamyklos valdymo logiką arba sumontuota visiškai nauja visos gamyklos valdymo sistema, į kurią integruojama talpykla, t. y. kaip ir nurodyta techninėje specifikacijoje, tiekėjas gali siūlyti ir sumontuoti savo valdymo sistemą visai asfalto gamyklai. 


3. Mūsų vidaus IT specialistai negalės suteikti pagalbos tiesioginėje integracijoje dėl šių priežasčių: 
Mes neturime kompetencijos atlikti intervencijas ir integracijas į AMMANN AS1 valdymo sistemą.
Neturint kompetencijų, mes neturime gamintojo suteikto leidimo ir prieigos teisių atlikti tokias operacijas, nes tai anuliuotų įrangos garantiją ir pažeistų licencijos sutarties sąlygas.

